Лъчезар Станчев
Шарени картинки

chitanka.info

Пеликан

— Где живееш, пеликане?

— Край реката.

— Трябва риба да се хване.

— Да, в торбата.

— А къде ти е торбата?

— Под брадата.

Петел и кокошка

Петльо червейче намери.

— Кът-кът-кът! — крила разпери.

— Де си? Тук ела, Пъструшке,

на̀, хапни си, мила дружке.

Заслужаваш тая чест,

че яйце си снесла днес.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.